en da en sv da de da da cs da da da de nb da en da da da da da da da da da da da da de da da nb nb da da da da da da da da da da da da da da da da da da da da da da da da nb nb da da da da da nb da en de da da da da da da da da da da da nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da cs cs da da da cs de da cs da cs da da en en da da da da da da cs da da en da uk da
Book me up, Scotty!: december 2015
onsdag den 30. december 2015
Boganmeldelse: Nike af Caspar Eric
Nike kan købes her på Saxo.com for 175,- DKK.
Den unge mand i Caspar Erics "Nike" har ’et lille spasserben’. Han er født med cerebral parese. Handicappet giver ham et særligt vrid i hoften, som på én gang får ham til at ligne en græsk statue og en krop, der langsomt degenererer.
Midt mellem cyborg-film og fællesmøder i kollektivet skal digtsamlingens hovedperson igen og igen afgøre, hvornår han vil fortælle om sit handicap. Om han vil påtage sig den handicappedes identitet. På arbejdet og med den elskede. Til fest og på hospitalet. Med udspring i sit idiosynkratiske univers og med absolut gehør for NU stiller Caspar Eric spørgsmålet om, hvad der er en normal krop, og hvordan vi skal forholde os til de kroppe, der falder uden for normalen. En usentimental og skarpskåret bog om at være en ung handikappet krop i verden.
Det er langt fra hver gang jeg læser en bog, jeg får lyst til at Google forfatteren. Men med Nike, var jeg simpelthen nødt til at finde ud af, hvem der gemte sig bag ordene.
Hovedpersonen er forfatteren selv og bogen er skrevet i jeg-person. Både fortællestil og indhold er meget personligt og der er mange henvisninger til et tidligere forhold, livet i kollektiv og de sociale medier. Men uanset hvilke emner bogen behandler, synes den at vende tilbage til forfatterens egen forbitrelse over sit handikappede ben, som hele tiden er udgangspunktet for spørgsmålet om, hvad der er normalt og hvornår vi betragter nogen som normale.
Digtet virker på mange måder, som en form for identitetskrise; forfatterens egen tvivl om, hvorvidt han er normal eller handicappet og om et handikap nødvendigvis medfører unormalitet.
Jeg læste Nike på en aften, og jeg tænker også at den netop skal læses sammenhængende, fordi der ikke er nogen åbenlyse pauser. Det er et ungt og letlæseligt sprog, og nydelsen bestod bl.a. af alle de gange, hvor jeg tænkte; ”hey, det kender jeg godt!”.
Caspar Eric efterlader sig selv fuldstændig blottet. Og jeg er vild med det!
Caspar Eric refererer gentagne gange til sit ”spasserben”, som er resultatet af cerebral parese.
·      En af mine (mange) Google-søgninger, fortalte mig at han er født i 1987 -og min begyndende fandom jubler over at være født samme år.
Indsendt af Maria kl. 16.32 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dansk litteratur, Digte, Lyrik, Poesi
fredag den 4. december 2015
Billedet er fundet på Google
Jubiii, nu skal vi til det igen!
Kan I huske Plusbogs læseleg fra i sommers, hvor man skulle læse 10 forskellige bøger i 10 forskellige kategorier?
Nu har de lavet en ny konkurrence med samme præmis, men med nye, spændende kategorier.
Legen går i al sin enkelthed ud på, at de 10 bøger skal læses i løbet af vinteren 15/16 og at de skal være forskellige.
Jeg synes det er en rigtig god måde at tvinge sig selv til at læse lidt andet, end det sædvanlige og jeg skal helt sikkert være med igen. Udover den gevinst, som de nye læseoplevelser i sig selv er, så bliver der også trukket lod om en stor bogpakke til en heldig vinder.
Jeg har listet de 10 bogkategorier herunder:
1. En bog der finder sted om vinteren
2. En bog hvor handlingen går ind over julen
3. En bog der er udgivet i Danmark i 2015
4. En bog du føler alle har læst undtagen dig
5. En bog der blev udgivet før du blev født
6. En bog af en dansk forfatter du ikke har læst noget af før
8. En bog du har fundet via Plusbogs blog eller Plusbogs Facebookside
9. En bog der er filmatiseret
10. En bog hvis handling finder sted omkring en historisk begivenhed
Listen skal sendes til socialemedier@plubog.dk inden d. 29. februar 2016.
I kan læse mere om konkurrencen lige her:
Indsendt af Maria kl. 20.00 Ingen kommentarer:
Send med mailBlog om dette!Del via TwitterDel via FacebookDel på Pinterest
tirsdag den 1. december 2015
Boganmeldelse: Glad mave med Low FODMAP af Julianne Lyngstad
Læs mere om bogen her.
Titel: Glad mave med Low FODMAP
Op mod en tredjedel af danskerne har jævnligt problemer med maven. Det kan være oppustethed, luft i maven og dårlig fordøjelse. 15-20 % af danskerne har syndromet irritabel tyktarm (IBS). For mange er mavegener (herunder IBS) en både ubehagelig og pinlig lidelse, som de må leve med i årevis, fordi der ikke findes nogen enkel kur.
Ernæringsfysiolog Julianne Lyngstad er en af dem, der har døjet med IBS i flere år. Hun er født og opvokset i Norge, hvor maveplager også er et stort problem i befolkningen. En dag faldt hun helt tilfældigt over en diæt kaldet Low FODMAP, som ændrede hendes liv:
FODMAP står for nogle bestemte kulhydrater, der alle er mistænkt for at forårsage problemer med fordøjelsen. Forskere har for nylig fundet ud af, at langt de fleste, der begrænser eller helt udelukker disse kulhydrater fra kosten, kan få mere ro i maven.
Jeg har altid døjet med ubehag i maven og derfor var det oplagt at takke ja, da Turbulenz spurgte, om jeg havde lyst til at anmelde Glad mave med Low FODMAP. En sådan bog kan naturligvis ikke anmeldes uden, at man går all in på bogens præmisser. Så det gjorde vi, min kæreste og jeg. Først var han meget skeptisk, for han troede; 1, at han skulle leve af salat. 2, at vi skulle ud at handle en masse nye varer og 3, at vi skulle kassere de madvarer, vi havde. Men det var faktisk ikke tilfældet. Mange af de varer, der bliver brugt, brugte vi allerede, men det var sammensætningen vi skulle ændre på og så måtte vi selvfølgelig også ud at handle lidt. Indkøbene var lette og overskuelige, fordi der på s. 226 er en komplet indkøbsliste, man kan følge.
Vi havde forberedt os på, at det ville blive hårdt (for det er det jo at være på diæt), men det var det slet ikke. FODMAP-diæten føles ikke som en diæt, fordi der ikke er decideret forbudte madvarer, selv brød er ”tilladt”, hvis bare det er glutenfrit. Og det, der gjorde os i stand til at fortsætte diæten i mere end et par dage var uden tvivl, at den giver plads til lækkerier. For mange diæter er dessert et fy-ord, og det gør det så uoverskueligt at være hundrede procent engageret. Faktisk er der omtrent 40 sider med opskrifter på kager, desserter og snacks, og de blev flittigt brugt!
Nu må jeg hellere vende tilbage til det store spørgsmål; virkede det så? Ja, efter en-to uger kunne jeg mærke markant forskel. Jeg slap af med oppustetheden og jeg havde generelt en følelse af velvære i maven. Når man altid har døjet med sin mave, så er det helt fantastisk at nå til et punkt, hvor man faktisk glemmer dens eksistens.
Jeg har desværre ikke været så god til at huske at få taget billeder af de retter, vi lavede.  Men I kan se min yndlingsret på billedet herover. Den nåede vi at lave en del gange.
Hvis du også går og døjer med maven, kan du læse mere om bogen (og evt. købe den) lige her.
Indsendt af Maria kl. 01.57 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Diæt, Faglitteratur, Kogebøger, Mad, Opskrifter
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Boganmeldelse: Nike af Caspar Eric
Boganmeldelse: Glad mave med Low FODMAP af Juliann...
Få 60 dages gratis streaming, når du benytter koden BookmeupStream
Rejser tema. Leveret af Blogger.